text: Masseslagsmål i Vejle
  30 august 2014 kl. 08.20
  10-15 personer var i nat i slagsmål foran spillestedet Saga på Dæmningen i Vejle. Politiet anholdt to personer.
  Sydøstjyllands Politi måtte sende flere betjente til stedet, hvor de blev nødt til at bruge peberspray, for at dæmpe de 10-15 personer der var involveret.
  -Det er en effektiv måde at stoppe et slagsmål på. Når de får peberspray i øjnene, kan de jo ikke se om de rammer hinanden, siger vagtchefen ved Sydøstjyllands Politi til TV SYD.
  To brødre på henholdsvis 18 og 22 år blev anholdt, da de var de mest aktive i slagsmålet.
  